钦定古今图书集成/明伦汇编/闺媛典/第320卷 > 皇清五十三 > 贾朝伟妻徐氏
## 钦定古今图书集成/明伦汇编/闺媛典/第320卷 > 皇清五十三 > 贾朝伟妻徐氏

按《海宁县志》：“徐氏，诸生贾朝伟妻。夫亡，止一女，年二十九，苦守三十四年如一日。女长，适周仲。”𡸅给膳田五亩，将往依焉，未行而卒。氏先念翁姑及夫停丧未葬，独力负土营墓。复念始祖希贤先祠乃故黄冈书院，有族伯文学杨瑾者，缔修维艰，氏捐瓦屋三楹，并助祭田三亩五分。及卒，伊婿并归膳田五亩入祠，贾族为立碑祠内，仍请于县旌之。